Document ID: /roh_data/filtered/fineweb-2-filterrobots_roh.jsonl.gz/40695

Sche Vus midais chasa entaifer la medema vischnanca, basti d'annunziar la nova adressa a Vossa controlla d'abitants. Sche Vus giais a star en in'autra vischnanca, stuais Vus per regla annunziar entaifer 14 dis Vossa partenza a la veglia vischnanca da domicil e Voss arriv a la nova vischnanca da domicil. En la gronda part da las vischnancas stuais Vus As preschentar persunalmain tar la controlla d'abitants. N'emblidai betg da prender cun Vus ils suandants documents:
Tenor la cunvegna davart la libra circulaziun da persunas valan per burgaisas e per burgais da la UE/AECL las medemas reglas sco per Svizras e per Svizzers. Las migrantas ed ils migrants d'in terz stadi che han ina permissiun da dimora ston s'infurmar a temp tar la controlla d'abitants da la vischnanca da domicil u tar l'autoritad chantunala da migraziun davart ils pass supplementars ch'ellas ed els ston far, sch'ellas ed els midan chasa. Quai vala spezialmain en cas d'ina midada da chantun, perquai ch'i basegna per regla ina nova permissiun da dimora per abitar en in auter chantun.
Ulteriurs posts che Vus duessas infurmar en cas d'ina midada: